rejauldu/bengali-wikipedia huggingface dataset:
চার্লস স্ট্যানহপ (১৬৭৩  ১৭৬০) ছিলেন একজন ইংরেজ ব্যারিস্টার এবং হুইগ রাজনীতিবিদ যিনি ১৭১৭ থেকে ১৭৪১ সাল পর্যন্ত হাউস অফ কমন্সে বসেছিলেন। সাউথ সি কোম্পানির সাথে সম্পর্কিত লেনদেনে গভীরভাবে জড়িত, সম্ভবত রাজনৈতিক দুর্নীতির সাথে জড়িত, তিনি সরকারে থাকা ব্যক্তিদের দ্বারা দৃঢ়ভাবে রক্ষা করেছিলেন এবং তার বিরুদ্ধে আনা সমস্ত অভিযোগ থেকে খালাস পেয়েছিলেন। থাম্ব|এলভাস্টন ক্যাসেল, ডার্বিশায়ার আজ - ১৮১৭ সালে পুনর্নির্মিত স্ট্যানহোপ পরিবারের আসন   তথ্যসূত্র   বিষয়শ্রেণী:স্ট্যানহোপ পরিবার বিষয়শ্রেণী:রয়েল সোসাইটির সভ্য বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংরেজ ব্যারিস্টার বিষয়শ্রেণী:১৭৬০-এ মৃত্যু বিষয়শ্রেণী:১৬৭৩-এ জন্ম বিষয়শ্রেণী:গ্রেট ব্রিটেনের টোরি সংসদ সদস্য
প্রেস্টন মুসলিম গার্লস হাই স্কুল  ইংল্যান্ডের ল্যাঙ্কাশায়ারের ইংলিশ কাউন্টির প্রেস্টনের ডিপডেল এলাকায় অবস্থিত একটি মাধ্যমিক বিদ্যালয়।  ১৯৮৯ সালে মেয়েদের জন্য একটি স্বতন্ত্র ইসলামি স্কুল হিসাবে প্রতিষ্ঠিত হয়েছিল। এটি ডিপডেল মিল স্ট্রিটের একটি মাদ্রাসায় অবস্থিত। ২০১১ সালে এটি একটি স্বেচ্ছাসেবী স্কুল এবং প্রেস্টন সিটি কাউন্সিল দ্বারা পরিচালিত রাষ্ট্রীয় অর্থায়নে পরিচালিত খাতের একটি অংশ হয়ে ওঠে।  প্রেস্টন মুসলিম গার্লস হাই স্কুল শিক্ষার্থীদের জন্য  জিসিএসই এবং বিটিইসি শিক্ষা কার্যক্রম পরিচালনা করে। স্কুলের মেয়েদেরও ডিউক অফ এডিনবার্গের অ্যাওয়ার্ড অনুষ্ঠানে অংশগ্রহণ করার সুযোগ আছে।   তথ্যসূত্র    বহিঃসংযোগ   প্রেস্টন মুসলিম বালিকা উচ্চ বিদ্যালয়ের প্রাতিষ্ঠানিক ওয়েবসাইট  বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান বিষয়শ্রেণী:যুক্তরাজ্যের শিক্ষাপ্রতিষ্ঠান
thumb|upright=1.5| রামানুজনের জাদু বর্গ একটি n×n মেট্রিক্স যার উপাদানগুলো অঋণাত্মক পূর্ণসংখ্যা, যাদের সারি, স্তম্ভ এবং কর্ণ বরাবর সংখাগুলোর সমষ্টি একটি নির্ধারিত পূর্ণসংখ্যা। যেমন: 3×3 আকারের একটি যাদুবর্গ,  8  1  6 3  5  7 4  9  2 এ যাদুবর্গের যাদু সমষ্টি . এখানে, . আবার গণিতবিদ শ্রীনিবাস রামানুজন এ সম্পর্কিত একটি সুত্র প্রদান করেন।   যাদুবর্গ সম্পর্কিত রামানুজনের সূত্র:  গণিতবিদ শ্রীনিবাস রামানুজন 3×3 যাদুবর্গের জন্য একটি সুত্র অবিষ্কার করেন। এ সুত্র অনুযায়ী যেকোনো 3×3 যাদুবর্গকে নিম্নলিখিত ফরম্যাটে লেখা যায়,  C+Q  A+P  B+R  A+R  B+Q  C+P B+P  C+R  A+Q যেখানে,  সমান্তর ধারাভূক্ত পদ এবং  অপর একটি সমান্তর ধারাভূক্ত পদ। যেমন:  2+6  1+0  3+3 3+0  2+3  1+6 1+3  3+6  2+0 এখানে ()=() এবং ()=()   রামানুজনের যাদুবর্গ  রামানুজনের যাদুবর্গ হল,  2Q+R  2P+2R  P+Q 2P  P+Q+R  2Q+2R P+Q+2R  2Q  2P+R যেখানে,  একই অনুপাত বজায় রাখবে। এখানে দেখা যাচ্ছে, প্রত্যেক  এমন একটি যাদুবর্গ (magic square) উৎপন্ন করে যাদের যাদুসমষ্টি (magic sum) হবে    তথ্যসূত্র   বিষয়শ্রেণী:সংখ্যাতত্ত্ব
আনোয়ার পারভেজ (মৃত্যু ১৭ জুন, ২০০৬) একজন বাংলাদেশী শীর্ষস্থানীয় সুরকার, সঙ্গীত পরিচালক, সঙ্গীতজ্ঞ ও শব্দসৈনিক৷ ২০০৬ খ্রিষ্টাব্দের ১৭ জুন তিনি মৃত্যুবরণ করেন৷ বিবিসির জরিপে যে ২০টি বাংলা গান সর্বকালের সর্বশ্রেষ্ঠ বলে স্বীকৃতি পেয়েছে, সেগুলোর মধ্যে তার সুরকৃত তিনটি গান রয়েছে৷ এই তিনটি গান হলো “জয় বাংলা বাংলার জয়”, “একবার যেতে দে না” এবং “একতারা তুই দেশের কথা”৷ তার সুরারোপিত ‘জয় বাংলা বাংলার জয়’ গানটি বাংলাদেশের মুক্তিযুদ্ধকালে স্বাধীন বাংলা বেতার কেন্দ্র থেকে প্রচারিত বিভিন্ন দেশাত্মবোধক গানের মধ্যে অনেক জনপ্রিয় ছিল৷ সঙ্গীতে অবদানের জন্য বাংলাদেশ সরকার তাকে ২০০৭ সালে মরণোত্তর একুশে পদকে ভূষিত করে৷   কর্মজীবন  ষাটের দশকের গোড়ায় তিনি পেশাদার সঙ্গীত জীবন শুরু করেন চট্টগ্রাম বেতারে সুরকার পদে যোগ দিয়ে৷ পরে ঢাকায় এসে বিভিন্ন মাধ্যমে সঙ্গীত পরিচালনা করেন৷ বাংলাদেশের স্বাধীনতা যুদ্ধ চলাকালীন তিনি স্বাধীন বাংলা বেতার কেন্দ্র থেকে “জয় বাংলা বাংলার জয়” গানের সুর করেন৷ এছাড়া তার সুরকৃত শাহনাজ রহমতুল্লাহর কণ্ঠে “একতারা তুই দেশের কথা” ও “একবার যেতে দে না আমার” গান দুটি জনপ্রিয়তা লাভ করে৷ স্বাধীনতার পরই বাংলাদেশের একটি অন্যতম ব্যবসাসফল ছবি রংবাজ-এর সুরকারও ছিলেন তিনি৷ সে সময় “সে যে কেন এলো না কিছু ভালো লাগে না” বা “এই পথে পথে, আমি একা চলি” — এ গানগুলো জনপ্রিয়তা লাভ করে৷ এছাড়া দি রেইন (১৯৭৬) চলচ্চিত্রে সুর করেও তিনি সমালোচকদের দৃষ্টি কেড়েছিলেন৷ সঙ্গীত জীবনের ৪০ বছরে দুই হাজারেরও বেশি গানে সুর দিয়েছেন৷   ব্যক্তিগত জীবন  আনোয়ার পারভেজ জেসমিন পারভেজের সাথে বিবাহবন্ধনে আবদ্ধ হন৷ তার বোন শাহনাজ রহমতুল্লাহ দেশের একজন খ্যাতিমান গায়িকা এবং তার ভাই জাফর ইকবাল ছিলেন একজন চলচ্চিত্র অভিনেতা৷   মৃত্যু  দীর্ঘদিন ধরেই তিনি প্রস্টেট ক্যান্সারে ভুগছিলেন৷ ২০০৫ সালে তা তার হার্ট অবধি ছড়িয়ে পড়েছিল৷ ভীষণ অসুস্থ অবস্থায় তাকে ঢাকার জাতীয় হার্ট ফাউন্ডেশনে নেয়ার পর পরই কোমায় চলে যান তিনি এবং ২০০৬ সালে ১৭ জুন মধ্যরাতে ডাক্তাররা তাকে মৃত ঘোষণা করেন৷ তাকে ঢাকার আজিমপুর কবরস্থানে দাফন করা হয়৷   সুরারোপিত চলচ্চিত্র    বিজলী (১৯৬৯)  বিন্দু থেকে বৃত্ত (১৯৭০)  জয় বাংলা (১৯৭১)  ছন্দ হারিয়ে গেল (১৯৭২)  রংবাজ (১৯৭৩)  বন্দিনী (১৯৭৬)  দি রেইন (১৯৭৬)  মাটির মায়া (১৯৭৬)  অভিযান (১৯৮৪)  রাজিয়া সুলতানা (১৯৮৪)  ঢাকা ৮৬ (১৯৮৬)  জবরদস্ত (১৯৮৮)  জীনের বাদশা (১৯৮৯)  ছুটির ফাঁদে (১৯৯০)  মৌমাছি (১৯৯৬)  সাবাশ বাঙ্গালী (১৯৯৮)  বউ শাশুড়ীর যুদ্ধ (২০০৩)  মধু মালতী  সোনার হরিণ  তালাক  সকাল সন্ধ্যা   সম্মাননা   সঙ্গীতে অবদানের জন্য মরণোত্তর একুশে পদক (২০০৭)  বাংলাদেশ ফেডারেশন অব ফিল্ম সোসাইটি থেকে আজীবন সম্মাননা (২০০৬)   তথ্যসূত্র    বহিঃসংযোগ     বিষয়শ্রেণী:২০০৬-এ মৃত্যু বিষয়শ্রেণী:বাংলাদেশী সুরকার বিষয়শ্রেণী:বাংলাদেশী সঙ্গীত পরিচালক বিষয়শ্রেণী:শিল্পকলায় একুশে পদক বিজয়ী বিষয়শ্রেণী:১৯৪৪-এ জন্ম বিষয়শ্রেণী:একুশে পদক বিজয়ী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:২০শ শতাব্দীর পুরুষ সঙ্গীতজ্ঞ
ঘটনাবলী    ১৭০২ - ফোর্ট উইলিয়াম দুর্গে প্রথম ব্রিটিশ পতাকা উত্তোলন হয়।  ১৭৬৯ - ক্যাপটেন কুক নিউজিল্যান্ডে পদার্পণ করেন।  ১৮৬০ - ভারতীয় দন্ডবিধি আইনে পরিণত হয়। তবে এর কার্যকারিতা শুরু হয় ১ জানুয়ারি ১৮৬২ সালে।  ১৯০৮ - বসনিয়া ও হারজেগোভেনিয়া ভূখণ্ডকে অস্ট্রিয়া নিজ অধিকারভুক্ত করে।  ১৯১৮ - তুর্কী সাম্রাজ্যের অধীন বৈরুতে ফ্রান্সের দখল কায়েম।  ১৯২৮ - চিয়াং কাইশেক চীনের রাষ্ট্রপতি হন।  ১৯৭২ - মেক্সিকোর সিয়াটলের কাছে ট্রেন লাইনচ্যুত হয়ে ২০৮ জন নিহত হন।  ১৯৭৩ - বাংলাদেশকে স্বাধীন দেশ হিসেবে স্বীকৃতি দেয় ক্যামেরুন।  ১৯৭৬ - থাইরেন্ডে সামরিক অভ্যূত্থান অনুষ্ঠিত হয়।  ১৯৮৯ - কলকাতা হাইকোর্টের প্রাক্তন বিচারপতি ফাতিমা বিবি ভারত সুপ্রিম কোর্টের প্রথম মহিলা বিচারপতি মনোনীত হন।  ২০১৯ - বুয়েট এর ছাত্রলীগের নেতাকর্মীরা নিঃসংশয় ভাবে আবরার ফাহাদকে হত্যা করে, আবরার ফাহাদ ছিলেন বুয়েটের ইইই বিভাগের দ্বিতীয় বর্ষের ছাত্র।   ১৯৯৫ - বসনিয়ায় ৬০ দিনের যুদ্ধবিরতি চুক্তি স্বাক্ষরিত হয়।   জন্ম   ৮৭৭ - চার্লস টাক, রোমান সম্রাট।  ১৬৬০ - পল স্কারণ, ফরাসি কবি ও লেখক।  ১৮২০ - জেনি লিন্ড, সুইডিশ সরু ও অভিনেত্রী।  ১৮৩১ - রিচার্ড ডেডেকিন্ট, জার্মান গণিতবিদ।  ১৮৮৭ - লে করবুসিয়, সুইস স্থপতি ও নগর পরিকল্পনাবিদ।  ১৮৮৮ - নির্মলচন্দ্র চন্দ্র, জাতীয়তাবাদী রাজনীতিবিদ ও আইনজীবী। (মৃ.১৯৫৩)  ১৮৯২ - লর্ড আলফ্রেড টেনিসন, ব্রিটিশ কবি।  ১৮৯৩ - মেঘনাদ সাহা, বাঙালি জ্যোতির্পদার্থবিজ্ঞানী। (মৃ.১৬/০২/১৯৫৬)  ১৯০৩ - আর্নেস্ট টমাস সিন্টন ওয়াল্টন, নোবেল পুরস্কার বিজয়ী আইরিশ পদার্থবিদ ও অধ্যাপক।  ১৯০৬ - জ্যানেট গেনর, মার্কিন অভিনেত্রী ও চিত্রশিল্পী। (মৃ. ১৯৮৪)  ১৯০৮  ক্যারল লমবার্ড, মার্কিন চলচ্চিত্র অভিনেত্রী। (মৃ. ১৯৪২)  মোহাম্মদ মোদাব্বের, বাংলাদেশী সাংবাদিক, শিশুসাহিত্যিক ও বিশিষ্ট সমাজসেবক। (মৃ. ১৯৮৪)  ১৯১২ - অগাস্ট মারি ফ্রাঙ্কইস বেরনাইয়েরট, নোবেল পুরস্কার বিজয়ী বেলজিয়ান রাজনীতিবিদ ও ১৪ তম প্রধানমন্ত্রী।  ১৯৩০ - রিচি বেনো, অস্ট্রেলীয় ক্রিকেটার। (মৃ. ২০১৫)  ১৯৩১  নিকলাই চের্নিখ, রুশ বংশোদ্ভূত সোভিয়েত জ্যোতির্বিজ্ঞানী। (মৃ. ২০০৪)  রিকার্ডো গিয়াকনি, ইতালীয় বংশোদ্ভূত আমেরিকান জ্যোতিঃপদার্থবিজ্ঞানী ও জ্যোতির্বিদ।  ১৯৩৩ - অলোকরঞ্জন দাশগুপ্ত, বাঙালি ভারতীয় কবি (মৃ.১৭/১১/২০২০)  ১৯৪৬  জন ক্রেইগ ভেন্টার, মার্কিন জীববিজ্ঞানী।  টনি গ্রেগ, ইংরেজ ক্রিকেটার ও ক্রিকেট ধারাভাষ্যকার। (মৃ. ২০১২)  ১৯৫২ - পার্থ চট্টোপাধ্যায়, প্রাক্তন মন্ত্রী, পশ্চিমবঙ্গ  ১৯৬৬ - শিরীন শারমিন চৌধুরী, বাংলাদেশি রাজনীতিবিদ, বাংলাদেশের প্রথম নারী ও সর্বকনিষ্ঠ স্পিকার। ১৯৬৬ - নিয়াল কুইন, সাবেক আইরিশ ফুটবলার ও ম্যানেজার। ১৯৮৬ - অলিভিয়া থিরল্বয়, আমেরিকান অভিনেত্রী। ১৯৮৯ - শফিউল ইসলাম সুহাস, বাংলাদেশী ক্রিকেটার।   মৃত্যু   ১৯৫১ - অট্টো ফ্রিটজ মেয়ারহফ, নোবেল পুরস্কার বিজয়ী জার্মান বংশোদ্ভূত আমেরিকান চিকিৎসক ও বায়োকেমিস্ট। ১৯৬২ - টড ব্রাউনিং, আমেরিকান অভিনেতা, পরিচালক ও চিত্রনাট্যকার। ১৯৬৭ - যতীন্দ্রচন্দ্র ভট্টাচার্য,  সুভাষচন্দ্র বসুর সহযোগী।(জ.১৮৯৫) ১৯৮১ - মুহাম্মদ আনোয়ার আল সাদাত, নোবেল পুরস্কার বিজয়ী মিশরীয় রাজনীতিবিদ ও ৩য় প্রেসিডেন্ট। ১৯৯২ - বিল ও’রিলি, বিখ্যাত অস্ট্রেলীয় ক্রিকেটার। ১৯৯৯ - আমালিয়া রডরিগুয়েজ, পর্তুগিজ গায়িকা ও অভিনেত্রী।  ২০০০ - রিচার্ড ফার্নসওয়ার্থ, মার্কিন অভিনেতা ও স্টান্ট। (জ. ১৯২০)  ২০১২ - আন্তোনিও থিসনেরস, পেরুদেশীয় কবি।  ২০২০ - এডি ভ্যান হ্যালেন, গিটারিস্ট।(জ. ১৯৫৫)   ছুটি ও অন্যান্য   বিশ্ব সেরেব্রাল পালসি দিবস। বিশ্ব হাসি দিবস। জাতীয় জন্ম ও মৃত্যু নিবন্ধন দিবস   বহিঃসংযোগ   বিষয়শ্রেণী:গ্রেগরীয় পঞ্জিকার দিন বিষয়শ্রেণী:অক্টোবর
খোশি জেলা আফগানিস্তানের লগার প্রদেশের পূর্ব অংশে অবস্থিত একটি জেলা। জেলাটি কাবুল থেকে প্রায় ৮০ কিমি দূরে এবং লগার প্রদেশের পুল-ই-আলম এর কেন্দ্রীয় অঞ্চল থেকে প্রায় ১৮ কিমি দূরে অবস্থিত। জেলা কেন্দ্রীয় এলাকার নাম হচ্ছে খোশি। যার মধ্যে থেকে পশতুন জনসংখ্যা ৬৫%, তাজিক ৩৪% এবং হাজারা ১% রয়েছে।http://www.aims.org.af/afg/dist_profiles/unhcr_district_profiles/centra/logar/khoshi.pdf   তথ্যসূত্র  বহিঃসংযোগ   Website dedicated for Logar province  Afghanistan Information Management Services (AIMS)  Logar Provincial Reconstruction Team - Czech Republic   বিষয়শ্রেণী:লগার প্রদেশের জেলা
লিউ ঝি ( জিয়াওরজিং : , প্রায় ১৬৬০ – প্রায় ১৭৩৯), অথবা লিউ চিহ,  চিং রাজবংশের একজন চীনা সুন্নি হানাফি - মাতুরিদি পণ্ডিত ছিলেন। তিনি নব্যকনফুসীয় চিন্তাধারার হুইরু (মুসলিম) প্রবক্তাদের মধ্যে অন্যতম ছিলেন। তাঁর প্রধান উদ্দেশ্য ছিল ইসলামী দর্শনকে চীনা বুদ্ধিজীবীদের কাছে বোধগম্য করা এবং হুই চীনা জনগোষ্ঠীর জন্য ইসলামী বিশ্বাস ব্যাখ্যা করা। তিনি প্রায়ই বৌদ্ধ, তাওবাদ এবং বিশেষ করে নব্য-কনফুসীয়বাদ শব্দাবলী ব্যবহার করে ইসলামী ধারণার সঙ্গে মিল বের করতেন। তিনি নানজিং শহরের বাসিন্দা ছিলেন।  তার সবচেয়ে গুরুত্বপূর্ণ রচনা তিয়ানফাং শিংলি বা "স্বর্গের দিকে প্রকৃতি ও নীতি", ইসলামী বিশ্বাসের প্রামাণিক ব্যাখ্যা হিসেবে ধরা হয়। এটি ১৭৬০ থেকে ১৯৩৯ সালের মধ্যে ২৫ বার পুনঃপ্রকাশিত হয়েছে। বেশিরভাগ  চীনাভাষী মুসলিমরা এ বই পড়ে থাকে।  লিউ ঝি ১৬৬০ সালের দিকে একটি পণ্ডিত পরিবারে জন্মগ্রহণ করেন।  শৈশবে তিনি তার বাবা লিউ সানজি ( ) এর কাছ থেকে শিক্ষা লাভ করেছিলেন। ১২ বছর বয়সে, নানজিংয়ের গার্ডেন অফ মিলিটারি স্টাডিজ মসজিদে, (যা এখন আর নেই) তিনি ইউয়ান রুকি ( ) এর কাছে ধর্মগ্রন্থ পাঠ করা শেখেন। ১৫ বছর বয়সে তিনি তার বাড়িতে পড়াশোনার পেশা শুরু করেন। পনেরো বছর ধরে তিনি কনফুসিয়ানিজম, বৌদ্ধধর্ম, দাওবাদ এবং "পাশ্চাত্য বিদ্যা" অধ্যয়ন করেন। তিনি কনফুসিয়াস এবং মেনসিয়াসকে "প্রাচ্যের ঋষি" এবং মুহাম্মদকে "পশ্চিমের ঋষি" বলে মনে করতেন। তিনি আরও মনে করতেন যে ইসলামের ধর্মগ্রন্থগুলো কনফুসিয়াস ও মেনসিয়াসের উদ্দেশ্যের সঙ্গে মোটামুটি মিলে যায়। ৩০ বছর বয়স থেকে তিনি নানজিংয়ের চিংলিয়াংশান পাহাড়ের পাদদেশে বসবাস শুরু করেন। সেখানে তিনি কনফুসিয়ান শিক্ষার আলোকে ইসলামী ধর্মগ্রন্থ ব্যাখ্যা ও বিশ্লেষণ শুরু করেন। প্রায় ২০ বছর ধরে এটি চলছিল। এই সময়ে তিনি দুবার তার পাণ্ডুলিপি নিয়ে মুসলিম ও অমুসলিমদের পরামর্শ ও মতামতের জন্য জিয়াংসু, শানতুং, হপেই, হনান, আনহুয়েই, চচিয়াং, কুয়াংতুংসহ বিভিন্ন স্থানে ভ্রমণ করেন। জীবনের শেষভাগে তিনি নানজিংয়ের চিংলিয়াংশানে তার কর্মস্থল "সাওয়েলৌতে" (ঝরা পাতার ঘর) বসবাস করেন।  তিনি আরবি ও ফার্সি শিখেছিলেন এবং বৌদ্ধধর্ম ও তাওবাদও অধ্যয়ন করেছিলেন। তিনি ১৬৭৪, ১৭১০ এবং ১৭২১ সালে ইসলাম নিয়ে বেশ কয়েকটি রচনা লিখেছিলেন।  তার লেখাগুলো হান কিতাবের অংশ হয়ে ওঠে। এতে ইসলাম ও কনফুসীয়বাদের সংমিশ্রণ দেখা যায়।  তিনি বলেন যে, মুসলমানদের স্বর্গের আদেশে বিশ্বাস করার এবং সম্রাটের সেবা করার অনুমতি ছিল। কারণ আল্লাহ স্বর্গের আদেশকে অস্তিত্বে রেখেছিলেন।  লিউ চির মৃত্যুর পর তার কবর চীনা মুসলিমদের তীর্থস্থানে পরিণত হয়। প্রতি বছর হাজার হাজার মানুষ তার কবর দেখতে আসে।   আরো দেখুন    চীনা ইসলামী পণ্ডিত ওয়াং দাইয়ুকে প্রথম হান কিতাব লেখক হিসেবে বিবেচনা করা হয়।  ইউসুফ মা ডেক্সিন, পরবর্তীকালে একজন চীনা ইসলামী দার্শনিক এবং সংস্কারবাদী।  মা ঝু  হানাফীদের তালিকা  আশ'আরি এবং মাতুরিদিদের তালিকা  মুসলিম ধর্মতত্ত্ববিদদের তালিকা   তথ্যসূত্র    বহিঃসংযোগ    লিউ ঝি: চীনের ১৭শ শতকের মুসলিম পণ্ডিতের সংক্ষিপ্ত ইতিহাস ()  বিষয়শ্রেণী:১৭৪৫-এ মৃত্যু বিষয়শ্রেণী:১৭৩৯-এ মৃত্যু বিষয়শ্রেণী:১৬৬০-এ জন্ম বিষয়শ্রেণী:১৬৫৫-এ জন্ম বিষয়শ্রেণী:১৮শ শতাব্দীর মুসলিম ধর্মতত্ত্ববিদ বিষয়শ্রেণী:চীনা কনফুসীয়বাদী বিষয়শ্রেণী:হুয়েই জাতি বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:সুন্নি সুফি বিষয়শ্রেণী:শায়খুল ইসলাম বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:চীনা ভাষার লেখা থাকা নিবন্ধ
thumb|তারে নাড়া নারীদের জাঙ্গিয়া  জাঙ্গিয়া (অথবা জাঙিয়া) হলো এক ধরণের ছোটো, আঁটসাট অন্তর্বাস এবং সাঁতারের পোশাক, যেখানে পোশাকের উপাদান উরু পর্যন্ত বিস্তৃত থাকে না। জাঙ্গিয়ার বিভিন্ন ধরণ থাকে। জাঙ্গিয়ার একটি কোমরবন্ধ কাপড়ের সাথে সংযুক্ত থাকে, পোশাকটি শ্রোণীদেশ আবৃত করে রাখে এবং পুরুষ ও মহিলা উভয় লিঙ্গের মানুষদের জন্যই এটি ব্যবহার উপযোগী। সাঁতারের জাঙ্গিয়া হলো সাঁতারের পোশাক হিসেবে ব্যবহৃত একটি বৈচিত্র্য।New York Magazine - 29 Apr 1985 - Page 30MENS UNDERWEAR, JS Atlee - US Patent 3,517,666, 1970   ইতিহাস    নকশা    পুরুষদের জাঙ্গিয়া  পুরুষদের অন্তর্বাসের ক্ষেত্রে (বক্সার শর্টস ছাড়া), ব্রিফ পুরুষ জননাঙ্গকে অন্যান্য অন্তর্বাস থেকে তুলনামুলকভাবে অধিক সুস্থিত অবস্থানে ধরে রাখে, যে কারণে এটি ক্রীড়াবিদ, খেলোয়াড় এবং ঢিলেঢালা অন্তর্বাসে পরিতুষ্ট নয় এমন পুরুষদের কাছে দিনে দিনে জনপ্রিয় হয়ে উঠছে| অন্যদিকে, বক্সার শর্ট প্রায়শই পরিধানকারীর দৌড়ানোর সময় শরীরের যথার্থ স্থান থেকে অবস্থানচ্যুত হয়।   নারীদের জাঙ্গিয়া   নারীদের ব্যবহারের এ জাতীয় বস্তুকে সাধারণত প্যান্টি বলে।  তথ্যসূত্র   বহিঃসংযোগ   বিষয়শ্রেণী:অন্তর্বাস
উত্তর আসাম একটি কমিশনারের অধীনে আসামের প্রশাসনিক বিভাগ, এর প্রশাসনিক দপ্তর তেজপুরে অবস্থিত। এটি নিম্নলিখিত জেলাগুলি নিয়ে গঠিত: শোণিতপুর জেলা, লখিমপুর জেলা, বিশ্বনাথ জেলা এবং দারং ।   ওদালগুড়ি জেলা  বড়োল্যান্ড গঠিত হলে এই জেলাকে বিভাগ থেকে আলাদা করে বড়োল্যান্ড-এ যুক্ত করা হয়।   লখিমপুর জেলা  উজনি আসাম বিভাগ থেকে এই জেলাকে এই বিভাগে যুক্ত করা হয় ।   বিশ্বনাথ জেলা  নবগঠিত এই জেলা তার জন্মলগ্ন থেকেই এই বিভাগে যুক্ত রয়েছে ।   দরং জেলা  প্রস্তাবিত কামরূপ বিভাগ গঠিত হলে এই জেলাকে এখন থেকে আলাদা করে কামরূপ-এ যুক্ত করার প্রস্তাবনা রয়েছে ।   তথ্যসূত্র   বিষয়শ্রেণী:আসামের বিভাগ
অ্যালান হোয়াইট (৩ জানুয়ারী ১৯২৫ – ৪ অক্টোবর ২০১৩) ছিলেন একজন অস্ট্রেলীয় অভিনেতা যিনি বেতার ও মঞ্চে ব্যাপকভাবে কাজ করেছেন। পরে তিনি ইংল্যান্ডে চলে যান এবং সেখানে সফল কর্মজীবন শুরু করেন। পিটার ফিঞ্চ তার পরামর্শদাতা ছিলেন।     তথ্যসূত্র    বহিঃসংযোগ      Alan White's Australian theatre credits at AusStage  Alan White  at National Film and Sound Archive  বিষয়শ্রেণী:১৯২৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:অস্ট্রেলীয় মঞ্চ অভিনেতা বিষয়শ্রেণী:অস্ট্রেলীয় কণ্ঠাভিনেতা
থাম্ব|কর্পোরেশন ট্রাস্ট সেন্টার (সিটি কর্পোরেশন),১২০৯ উত্তর অরেঞ্জ স্ট্রিট, উইলমিংটন, ডি ১৯৮০১-১১২০ সিটি কর্পোরেশন পরিচালিত কর্পোরেশন ট্রাস্ট সেন্টার হলো ১২০৯ উত্তর অরেঞ্জ স্ট্রিট, মার্কিন যুক্তরাষ্ট্রের ডেলাওয়্যার, উইলমিংটনের ব্র্যান্ডইউইন পাড়ায় অবস্থিত একটি একতলা ভবন যা ডাচ বহুজাতিক সেবা সংস্থা ওয়াল্টারস ক্লুভার এর একটি সহায়ক সংস্থা। রেজিস্টার্ড এজেন্ট পরিষেবা সরবরাহের জন্য ডেলাওয়্যার রাজ্যের সিটি কর্পোরেশনে এটির অবস্থান। ২০১২ সালে এটি প্রায় ২৮৫,০০০ টি পৃথক বাণিজ্যিক প্রতিষ্ঠানের নিবন্ধিত এজেন্ট ছিল।Leslie Waynejune: How Delaware Thrives as a Corporate Tax Haven, The New York Times, June 30, 2012  অনেক সংস্থাকেই এর বাণিজ্য বান্ধব জেনারেল কর্পোরেশন আইনের জন্য ডেলাওয়্যার এর অন্তর্ভুক্ত করা হয়েছে এবং ডেলাওয়্যার এর যথাযথ নিয়মকানুনের অভাবের কারণে বিগত দশকে ৯ বিলিয়ন ডলার সম্ভাব্য কর আদায় করা হয়নি বলে অনুমান করা হচ্ছে। ডেলাওয়্যারে নিবন্ধিত সংস্থাগুলির অবশ্যই একটি ঠিকানা থাকতে হবে যেখানে পরিষেবা প্রদানের ব্যবস্থা করা সম্ভব হবে। তাছাড়া প্রথাগত দপ্তর বা বাস্তব অফিসবিহীন সংস্থাগুলির জন্য ডেলাওয়্যারের ঠিকানা সহ একটি নিবন্ধিত এজেন্ট অবশ্যই থাকতে হবে। এখানে সিটির প্রতিনিধিত্বযোগ্য উল্লেখযোগ্য সংস্থাগুলির মধ্যে রয়েছে গুগল, আমেরিকান এয়ারলাইনস, অ্যাপল ইনকরপোরেটেড,জেনারেল মোটরস, দ্য কোকাকোলা সংস্থা, ওয়ালমার্ট, ইয়াম! ব্র্যান্ডস, ভেরিজন এবং ডয়চে ব্যাংকের প্রায় ৪৩০ টিরও বেশি শাখা,২০০০ এর বেশি সহকারী সংস্থা এবং বিশেষ উদ্দেশ্যে পরিচালিত বিশেষায়িত কিছু সংস্থা। রাষ্ট্রপতি ডোনাল্ড ট্রাম্প এবং ২০১৬ সালের আমেরিকা যুক্তরাষ্ট্রের রাষ্ট্রপতি নির্বাচনে তাঁর প্রতিদ্বন্দ্বী হিলারি ক্লিনটন উভয়েই তাঁদের আয়ত্তাধীন সংস্থাগুলিকে কর্পোরেশন ট্রাস্ট সেন্টারে নিবন্ধিত করেছেন।   তথ্যসূত্র    বহিঃসংযোগ   Welcome to tax-dodge city, USA - Guardian.co.uk  বিষয়শ্রেণী:Commercial buildings in Delaware বিষয়শ্রেণী:Tax avoidance বিষয়শ্রেণী:Tax avoidance in the United States বিষয়শ্রেণী:বাণিজ্য বিষয়শ্রেণী:বিষয়শ্রেণী:বাণিজ্যিক সংস্থা বিষয়শ্রেণী:কর পরিহার
গ্রেট বুদ্ধ ডোরডেনমা হল ভুটানের পাহাড়ে একটি বিশাল শাক্যমুনি বুদ্ধ মূর্তি। চতুর্থ রাজা জিগমে সিংয়ে ওয়াংচুকের ৬০ তম জন্মবার্ষিকী উদযাপন উপলক্ষে এই বুদ্ধ মূর্তিটি প্রতিষ্ঠা করা হয়।  মূর্তিটিতে এক লক্ষেরও বেশি ছোট বুদ্ধের মূর্তি রয়েছে, যার প্রত্যেকটি গ্রেট বুদ্ধ ডোরডেনমার মতো। মূর্তিগুলি ব্রোঞ্জ দিয়ে তৈরি এবং সোনার গিল্ড করা। দ্রুক দেশি শেরাব ওয়াংচুকের প্রাসাদ কুয়েনসেল ফোদারং-এর ধ্বংসাবশেষের স্থানে গ্রেট বুদ্ধ ডোরডেনমা অবস্থিত। বুদ্ধের দৃষ্টি রয়েছে ভুটানের রাজধানী থিম্পুর দক্ষিণ দিকে। ২০০৬ সালে গ্রেট বুদ্ধ ডোরডেনমা নির্মাণ কাজ শুরু হয়েছিল। ২০১০ সালের অক্টোবর মাসের শেষে এর নির্মাণ কাজ শেষ করার পরিকল্পনা করা হয়। তবে পরিকল্পনা মাফিক কাজ শেষ করা যায় নি। ২০১৫ সালের ২৫ সেপ্টেম্বর এর নির্মাণ কাজ শেষ হয়। নির্মাণ কাজটি শেষ হওয়ার পরে এটি বিশ্বের বৃহত্তম বুদ্ধ রূপগুলির মধ্যে একটি। মূর্তিটির উচ্চতা ১৭৭ ফুট (৫৪ মিটার)। এই মূর্তিটিকে ঘিরে রয়েছে এক লক্ষ ৮-ইঞ্চি-লম্বা এবং পঁচিশ হাজার ১২-ইঞ্চি-লম্বা সোনালি ব্রোঞ্জের বুদ্ধ মূর্তি।   এই বুদ্ধ মূর্তিটি চীনের নানজিং এর অ্যারোসান কর্পোরেশন দ্বারা ৪৭ মিলিয়ন মার্কিন ডলার ব্যয়ে নির্মিত হয়েছিল। রিনচেন পিটার টিও নামে সিঙ্গাপুরের একজন ব্যবসায়ী এটি স্পনসর করেছিলেন। পুরো প্রকল্পের মোট ব্যয় ১০০ মিলিয়ন মার্কিন ডলারেরও বেশি। স্পনসরদের নাম ধ্যান করার জন্য নির্মিত হলে প্রদর্শিত হয়। ভুটানি রাজতন্ত্রের শতবর্ষ উদযাপন করা ছাড়াও, এই মূর্তিকে ঘিরে দুটি ভবিষ্যদ্বাণী করা হয়। একটি হলো, বিংশ শতাব্দীতে যোগী সোনম জাংপো ভবিষ্যদ্বাণী করেছিলেন যে সমগ্র বিশ্বকে আশীর্বাদ, শান্তি এবং সুখ দেওয়ার জন্য এই অঞ্চলে পদ্মসম্ভব, বুদ্ধ বা ফুর্বারের একটি বড় মূর্তি তৈরি করা হবে। অন্যটি হলো মূর্তিটি গুরু রিনপোচে, ওরফে পদ্মসম্ভবের প্রাচীন পদে উল্লেখ রয়েছে। প্রায় ৬০০ বছর আগে গ্তের-স্তোন পে-মা-গ্লিং-পা দ্বারা প্রাচীন পদটি উদ্ধার করা হয়েছিল।  বুদ্ধ মূর্তির চোখের নিচে রয়েছে কুয়েনসেল ফোদারং-এর একটি প্রাকৃতিক উদ্যান। এই উদ্যানটি আনুষ্ঠানিকভাবে ২০১১ সালে খোলা হয়েছিল। পার্কটি ৯৪৩.৪ একর বনভূমি সংরক্ষণ করে বুদ্ধ ডোরডেনমা মূর্তিকে ঘিরে রয়েছে। ২০১৫ সালে এখানে দুটি পাবলিক আউটডোর জিমনেসিয়াম খোলা হয়।   দর্শনার্থীদের জন্য বুদ্ধ ডোরডেনমা মূর্তি সপ্তাহের প্রতিদিনই খোলা থাকে। দর্শনের সময় সকাল ৯টা থেকে বিকেল ৫টা।https://super.tours/bn/tourist-attractions-in-bhutan/  কেন্দ্র|থাম্ব|600x600পিক্সেল| বুদ্ধ ডোরডেনমার অপূর্ব নয়নাভিরাম দৃশ্য   তথ্যসূত্র   বিষয়শ্রেণী:২০০৮-এর ভাস্কর্য বিষয়শ্রেণী:বৃহদাকার বুদ্ধ মূর্তি বিষয়শ্রেণী:ভুটানের সংস্কৃতি
এম আই এ হিন্দু? বা আমি কি একজন হিন্দু? এড বিশ্বনাথ দ্বারা ১৯৯২ সালে প্রকাশিত হিন্দুধর্ম সম্পর্কে একটি বই।  বইটি একজন হিন্দু পিতা এবং তার আমেরিকান বংশোদ্ভূত পুত্রের মধ্যে সংলাপের রূপ নেয়। ছেলে তার পরিবারের ধর্মীয় ঐতিহ্য বুঝতে চায় এবং আবিষ্কার করতে চায় যে আজ তার জন্য কী প্রাসঙ্গিক। বইটি হিন্দুধর্ম সম্পর্কে অনেক প্রশ্নের উত্তর দেওয়ার চেষ্টা করে খুব বস্তুনিষ্ঠভাবে  এবং এমন একজনের দৃষ্টিকোণ থেকে যিনি ধর্মটি ভালভাবে জানেন না।  বইটিতে জোর দেওয়া হয়েছে যে হিন্দুধর্ম হল সত্য জ্ঞানের সন্ধান, আত্ম অনুসন্ধান, সমস্ত প্রশ্নের উত্তর অনুসন্ধান করা, শেষে এটি আরও বলে যে বিজ্ঞান যেদিন সমস্ত প্রশ্নের উত্তর দিতে সক্ষম হবে, হিন্দু ধর্মের মতো সমস্ত ধর্মের অস্তিত্ব বন্ধ হয়ে যাবে। বইটি অন্য ধর্মের সাথে মিল উদ্ধৃত করে প্রশ্নের উত্তর দেওয়ার চেষ্টা করে এবং অন্য কোন ধর্মকে খারাপ আলোতে দেখানোর চেষ্টা না করে , ব্যাখ্যা করে যে কীভাবে ধর্মের ব্যাপকতা, যা ঈশ্বরে বিশ্বাস করার স্বাধীনতা দেয় এবং একই সাথে একজন নাস্তিক, মূর্তি পূজা বা শুধুমাত্র পবিত্র ধর্মগ্রন্থের কারণে ধর্ম সম্পর্কে অনেক ভুল ধারণা জন্মেছে।  এটি আরও ব্যাখ্যা করে যে কীভাবে একটি ধর্ম, কোন ধর্মান্তর ব্যবস্থা ছাড়াই যুগে যুগে টিকে আছে। যেমনটি বলা হয়েছে এটি সংলাপের আকারে এইভাবে খুব বস্তুনিষ্ঠভাবে প্রশ্নের উত্তর দেয়।   তথ্যসূত্র    বহিঃসংযোগ   Am I A Hindu? বইটি আত্ম, ব্রাহ্মণ হিন্দু বিবাহ, হিন্দু ঐতিহ্য, হিন্দু নাস্তিকতা এবং হিন্দু বিজ্ঞানের মতো বিষয় নিয়ে কাজ করে।   বিষয়শ্রেণী:১৯৯২ নন-ফিকশন বই বিষয়শ্রেণী:হিন্দুধর্ম অধ্যয়নের বই বিষয়শ্রেণী:হিন্দুধর্ম বিদ্যা
২২ জুলাই ২০০৯-এর সূর্যগ্রহণ একবিংশ শতাব্দীর সবচেয়ে দীর্ঘ সময়ের সূর্যগ্রহণ, যা অনেক স্থানে প্রায় ৬ মিনিট ৩৯ সেকেন্ড স্থায়ী হয়। এর কারণে বাংলাদেশ, ভারতসহ নেপাল এবং পূর্ব চীনে পর্যটকদের আগ্রহ দেখা দেয়।Scientists: China the best place to observe longest solar eclipse in 2,000 years_English_Xinhua   ছবি    তথ্যসূত্র   বিষয়শ্রেণী:সূর্যগ্রহণ বিষয়শ্রেণী:২১শ শতাব্দীর সূর্যগ্রহণ বিষয়শ্রেণী:২০০৯-এ ভারত বিষয়শ্রেণী:২০০৯-এ নেপাল বিষয়শ্রেণী:২০০৯-এ চীন বিষয়শ্রেণী:২০০৯-এ বিজ্ঞান
ফাতিহ মসজিদ (আলবেনীয়: Xhamia e Fatihut}} বা জামিয়া ই ফাতিহুত) হচ্ছে আলবেনিয়ার একটি ঐতিহাসিক মসজিদ। এটি দুররেসের ছোট মসজিদ নামেও পরিচিত। উসমানী শাসনামলে ১৫০২ সালে এই মসজিদটি নির্মিত হয়। উসমানীয় তুর্কি সুলতান মেহমেদ ফাতিহ-এর নামানুসারে এই মসজিদের নামকরণ করা হয়।  আলবেনীয় স্বৈরশাসক এনভার হোক্সার অধীনে তৎকালীন কমিউনিস্ট সরকার মসজিদটি বন্ধ করে দেয়। একই সাথে তারা মসজিদের মিনারটিও ভেঙ্গে দেয়। কমিউনিস্ট সরকার ১৯৭৩ সালে একে আলবেনিয়ার একটি সাংস্কৃতিক স্মৃতিস্তম্ভ ঘোষণা করে।  কমিউনিস্ট স্বৈরশাসনের অবসান ঘটার পর এর মিনারটি সাদামাটা ভাবে পুনর্নির্মাণ করে মসজিদটি পুনরায় চালু করা হয়।   তথ্যসূত্র   বিষয়শ্রেণী:আলবেনিয়ার মসজিদ বিষয়শ্রেণী:আলবেনিয়ায় উসমানীয় স্থাপত্য
thumb|১৯৪৩-৪৪ সালের আরাকান অভিযান, মায়ু নদীতে একটু সাম্পান কনভয়। মায়ু মায়ানমারের (বার্মা) রাখাইন রাজ্যের একটি নদী। নদী এবং এর আশেপাশের অঞ্চল, মায়ু অঞ্চল বা মায়ু উপদ্বীপ নামে পরিচিত। নিকটবর্তী মায়ু পর্বতের নামে এর নামকরণ করা হয়েছে। এটি পূর্বে মনলেয়ওয়াদ্দি নদী নামে পরিচিত ছিল। এই নদীটি রাখাইন রাজ্যে তৃতীয় সর্বাধিক ব্যবহৃত নদী, এবং এটি ৯৬ মাইল (১৫৪ কিলোমিটার) দীর্ঘ এবং কাছে সিত্বের নিকট গিয়ে বঙ্গোপসাগরে পতিত হয়েছে। এটি বুথিডং, রাথেডং এবং সিত্বে টাউনশিপ হয়ে গিয়েছে।   তথ্যসূত্র   বিষয়শ্রেণী:রাখাইন রাজ্য বিষয়শ্রেণী:বঙ্গোপসাগর বিষয়শ্রেণী:মিয়ানমারের নদী বিষয়শ্রেণী:উইকিউপাত্তে স্থানাঙ্ক আছে
ডান|থাম্ব|হলিউড স্টার ম্যাগাজিন, খণ্ড-১, নং- ১, ১৯৭৯ হলিউড স্টার  হলিউড, ক্যালিফোর্নিয়ায় উইলিয়াম কার্নের একটি অনিয়মিত সময়সূচীতে প্রকাশিত একটি সংবাদপত্র, যিনি "বিল ডাকোটা" ছদ্মনামে ম্যাগাজিনের বেশিরভাগ রচনা লিখতেন। সংবাদপত্রের ফরমেটে প্রকাশিত (এবং নিউজরেক গুলিতে বিক্রি হত) এটি ১৯৭৬ সালে প্রকাশিত হয়েছিল এবং ১৯৮১ সালের মধ্যে প্রকাশনা বন্ধ করে দিয়েছিল।  সমকামী বা উভকামী তারকাদের নামকরণের পাশাপাশি ম্যাগাজিনটি পুরুষ খ্যাতনামা ব্যক্তিদের সুন্নত করা হয়েছে কিনা তার ভিত্তিতে তালিকা প্রকাশ করেছিল।  হলিউড স্টার নিউজ নামে একটি সম্পর্কহীন পত্রিকা বর্তমানে ওরেগনের পোর্টল্যান্ডে প্রকাশিত হয়েছে। http://star-news.info/   তথ্যসূত্র   বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন
থাম্ব|একটি খাঁজ ধাতব ব্যান্ড গ্রুভ মেটাল হলো হেভি মেটাল-এর একটি উপধারা। এটা ব্যবহার করা হত পেন্টেরা ও এক্সহোরডার ব্যান্ডকে বর্ণনা করতে।   বৈশিষ্ট্য ও উৎস  পেন্টেরা ব্যান্ডের ১৯৯০ সালে প্রকাশিত কাউবয়েজ ফ্রম হেল অ্যালবামটিকে গ্রুভ মেটালের সংজ্ঞা নির্ধারণকারী অ্যালবাম বলা যেতে পারে। ব্যাড ব্রেইনস ব্যান্ডের থেকে গ্রুভ মেটালের আবির্ভাব হয়েছে বলে মনে করেন প্রং ব্যান্ডের টমি ভিক্টর। ১৯৯৮ সালে দ্যা ওয়াশিংটন পোস্টের জেফরি হিমস গ্রুভ মেটাল সম্পর্কে বলেন। “হার্ডরকের বিয়ে ডান্স সংগীত ও হিপহপের সাথে”। অন্যান্য গ্রুভ মেটাল ব্যান্ডগুলো মিলিত হয়েছে থ্রাশ মেটাল, হার্ডকোর পাঙ্ক ও ইন্ডাস্ট্রিয়াল সংগীতের সাথে।ই য়ান ক্রিস্টি মনে করেন সেপালচুরা ব্যান্ডের চাওস এডি অ্যালবাম ও পেন্টেরা ব্যান্ড ডেথ মেটাল থেকে আসা গ্রুভ মেটালের সৃষ্টিকর্তা ও ১৯৯০ দশকের সব দলগুলো ও সঙ্গীতধারাকে কমবেশী প্রভাবিত করেছে।   ব্যান্ডদল  যেসব ব্যান্ড এ রকম গানের ধারায় কাজ করেছে তাদের মধ্যে স্পিরিচুয়াল বেগারস, সোলফ্লাই,গোজিরা, থ্রোডাউন , ট্রিভিয়াম, ল্যাম্ব অব গড, মেসিন হেড ও বাইজানটাইন অন্যতম। কিছু কিছু ব্যান্ড গ্রুভ মেটাল হিসেবে পরিচিত হতে চায় না। ১৯৯৩ সালে থ্রাশ মেটাল ব্যান্ড এ্যানিহিলেটর রোডরানার রেকর্ডস ত্যাগ করেন গ্রুভ মেটাল ব্যান্ড হিসেবে পরিচিত না হতে। পরবর্তীতে এই কানাডিয়ান ব্যান্ডটি আর কখনোই উত্তর আমেরিকায় সঙ্গীত পরিবেশন করে নাই।   অন্যান্য ঘরানার উপর প্রভাব   যেমন প্যান্থার (মূলত একটি গ্ল্যাম ধাতু এবং গতি 1980 সালে মেটাল ব্যান্ড) এবং Sepultura যেমন অগ্রগামীর খাঁজ মেটাল ব্যান্ড (মূলত খেলার ছেঁচা ধাতু এবং মৃত্যুর ধাতু) 1990 সালে Nu ধাতু এবং 2000s. Nu মধ্যে মেটালকোর কিছু উন্নয়নের জন্য ভিত্তি স্থাপন ধাতু একটি বিকল্প ধাতু উপবর্গ যা downtuned riffs সদ্ব্যবহার, একটি আরো হিপ হপ প্রভাবিত rapping এবং টার্নট্যাবলিজম এবং খাঁজ ধাতু ছন্দ অ্যাক্সেসযোগ্য বীট, যখন ঘন ঘন উদাসীন গিটার solos এবং জটিল picking. Metalcore উপর জোর দেয় যা ধীর হয় সাধারণ ভারী ধাতু বৈশিষ্ট্য সেইসাথে breakdowns, হয় , তীব্র প্যাসেজ যে moshing সহায়ক হয়.  বহিঃসংযোগ   www.noisecreep.com  allmusic.com/cg  allmusic.com  বিষয়শ্রেণী:সঙ্গীত বিষয়শ্রেণী:রক সঙ্গীতের প্রকারভেদ